नाथाय एनडिएफबिनि बारग’ दैदेनगिरि-केडारफोरखौ खावलायो जे हाग्रामा महिलारि दैदेन्नाय बिपिएफ राजखान्थि हान्जानि फानजारिनिफ्राय उदां जानानै बिटिआर गोरोबथानि दफाफोरखौ आबुङै मावफुंनायाव बाहागो लानांगौ । इउ पि पि एलनि आफादगिरि प्रमद बर’ दैदेन्नाय राजखान्थि हान्जाआव हाबफै नांगौ होननानैबो बुङो ৷बारग’ बिएलटिनि माखासे केडारफोरा बाहागो लानाय प्रेस मेलखौ दैदेन्नानै अनिल मोसाहारिआ बुंबाओ दि , बारग’ बिएलटिफोरनि गायसन्नो थाखाय होनाय अनसुंथायफोरखौबो मोननो हायासै ৷दा जायफोर बारग’ एनडिएफबि दैदेनगिरि -केडारफोरा उन जिउ खांफिननाय सुबिदाफोरखौ मोननो गोनांब्ला बिसोर थाबैनो इउपिपिएल दोलोआव हाबफै नांगोन ৷ मानोना इउपिपिएलनि आफादगिरि प्रमद बर’आसो बिटिआर गोरोबथानि दफाफोरखौ मावफुंगोन आरो उन जिउ खांफिननायनि गेजेरजोंसो जाफुंसारगोन ৷ प्रमद बर’खौ सासे दायनेमिक फिउसार ष्ट्रेजि गोनां लिडार होन्नानैबो फोसावो खौरां मेलाव ৷